《次韵俞原举致谢高都官惠锦熏笼》
明代·董纪

穷巷东风气力微，尚能嘘拂到柴扉。燕冲细雨乌衣湿，花落閒庭雪点稀。

恨别江淹虽好赋，乞骸疏广未遄归。多情割赠熏笼锦，钿合分香出绣帏。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》